jkorsvik/nowiki_second_scrape_merged huggingface dataset:
Dødsdans

Dødsdans, på fransk danse macabre, tysk Totentanz og spansk danza de la muerte, er en allegori fra senmiddelalderen om dødens allmenngyldighet. Den viser en prosesjon eller dans av levende og døde, de siste gjerne i form av skjeletter. Dødsdansen tolkes vanligvis som uttrykk for livets forgjengelighet, dødens nærvær i tilværelsen og dens makt over menneskelivet. Den blir en påminnelse om at døden innhenter alle uansett posisjon i samfunnet. 


== Historikk ==

Opphavet til dødsdansen som symbolsk og billedlig framstilling er noe usikkert. Forestillingene har trolig utspring i middelalderens mysteriespill og folketro om dansende døde ved midnatt. Bildene kan også ha blitt til under påvirkning av svartedauden som et memento mori, altså for å minne folk om døden, hvor skjørt livet er og hvor flyktig og nytteløs all jordisk ære er.


== Dødsdansen som motiv i kunsten ==


=== Billedkunst ===
Det er en mengde billedframstillinger av dødsdans i europeisk kunsthistorie, blant annet i kirker og bøker. Framstillingene varierer fra mennesker som ledes av en personifiserert dødsfigur, dansende levende og døde, eller bare døde, enten i en rekke eller parvis. Menneskeskikkelsene representerer alle samfunnslag og aldersgrupper: keiser, konge, pave, munker, bønder, tiggere, barn, ungdommer, jomfruer, oldinger og så videre. 
En serie tresnitt utført av Hans Holbein den yngre på 1520-tallet, men utgitt første gang i 1538, er et kjent eksempel.


=== Skuespill og filmer (utvalg) ===
Dødsdansen, skuespill av August Strindberg fra 1900
Dødsdansen, NRKs filmatisering av Strindbergs skuespill 1991, som vant tre priser under Amandaprisen 1991; beste dramatiske fjernsynsproduksjon og skuespillerpriser til både Lise Fjeldstad og Per Sunderland
Dødsdansen (La dans de mort), fransk film fra 1948 med Erich von Stroheim i hovedrollen


=== Musikk (utvalg) ===
Totentanz, musikkstykke av Franz Liszt 1849–1859
Dans macabre, musikkstykke av Camille Saint-Saëns 1874


== Se også ==
Døden
Dødskyss
Ars moriendi, «kunsten å dø»
Memento mori, «husk at du skal dø»
Contemptus mundi, «forakt for den jordiske verden»
Tarantella, gammel italiensk dans oppkalt etter edderkoppen tarantell, også kalt dødsdansen


== Referanser ==


== Eksterne lenker ==
(en) Danse Macabre – kategori av bilder, video eller lyd på Commons 
Per-Erik Skramstad om dødsdansen i europeisk kulturhistorie
Curtain Call: The Hits

Curtain Call er et samlealbumet fra den amerikanske rapperen Eminem på et større plateselskap. Albumet er en samling av hans største hit-singler. Den ble sluppet ut 6. desember 2005 under Dr. Dres Aftermath Entertainment.
Albumet inneholder tre nye singler: «FACK», «Shake That» og «When I'm Gone». «When I'm Gone» er en sang der han synger om sin datter Hailie Jade, «Shake That» er en strippeklubb-orientert sang med Nate Dogg, mens «FACK» er en snål sex-bestemt sang hvor Eminem snakker i en veldig overdrevent tone mer enn han rapper.
Albumet har for tiden solgt over 2.7 millioner kopier i USA og omkring syv millioner over hele verden. Dette inkluderer en million i Storbritannia hvor albumet toppet album listen i fem uker, inkludert jul, i 2005.


== Sporliste ==
«Intro» – 0:34
«FACK» – 3:26
«The Way I Am» – 4:51
«My Name Is» – 4:29
«Stan» (med Dido) – 6:44
«Lose Yourself» – 5:26
«Shake That» (med Nate Dogg) – 4:34
«Sing for the Moment» – 5:40
«Without Me» – 4:51
«Like Toy Soldiers» – 4:56
«The Real Slim Shady» – 4:45
«Mockingbird» – 4:11
«Guilty Conscience» (med Dr. Dre) – 3:20
«Cleanin' Out My Closet» – 4:59
«Just Lose It» – 4:09
«When I'm Gone» – 4:41
«Stan» (Live) (med Elton John) – bonusspor – 6:20


=== Bonus-CD ===
«Dead Wrong»  (med The Notorious B.I.G.) – 4:59
«Role Model» – 3:26
«Kill You» – 4:26
«Shit on You» (med D12) – 5:29
«Criminal» – 5:14
«Renegade» (med Jay-Z) – 5:37
«Just Don't Give a Fuck» – 4:01


== Eksterne lenker ==
(en) Offisielt nettsted 
(en) Curtain Call: The Hits på Discogs 
(en) Curtain Call: The Hits på MusicBrainz 
(en) Curtain Call: The Hits på AllMusic
Andesgås

Andesgås (Chloephaga melanoptera) er en fugl fra Sør-Amerika, innen slekten Chloephaga.
Den tilhører andefuglene.


== Beskrivelse ==
Andesgås er en kraftig bygget fugl med et lite, rosafarget nebb.  Fjærdrakten er hvit, med sort på vingene og stjerten.  Føttene er røde. Hunnen ligner hannen, men er mindre


== Atferd ==
Andesgåsen lever hovedsakelig av gress, og beiter i nærheten av vann.  Den lever hovedsakelig på land, og svømmer bare i nødsfall.  De 6–10 eggene legges rett på bakken i nærheten av vann.  Den forsvarer et territorium under hekkingen, men opptrer ellers i små flokker.


== Utbredelse ==
Arten finnes i: Argentina, Bolivia, Chile og Peru.


== Referanser ==


== Eksterne lenker ==
(en) Andesgås i Encyclopedia of Life 
(en) Andesgås i Global Biodiversity Information Facility 
(en) Andesgås hos ITIS 
(en) Andesgås hos NCBI 
(en) Kategori:Chloephaga melanoptera – bilder, video eller lyd på Wikimedia Commons 
(en) Chloephaga melanoptera – galleri av bilder, video eller lyd på Wikimedia Commons 
Chloephaga melanoptera – detaljert informasjon på Wikispecies
RDS-37

RDS-37 var den første hydrogenbombeprøvesprengningen til Sovjetunionen (når man ser bort fra RDS-6s som ikke var en «ekte» hydrogenbombe). RDS-37 hadde en sprengkraft på 1,6 megatonn TNT (6,7 petajoule) og detonerte den 22. november 1955. Bomben ble sluppet fra et fly over prøvesprengningsfeltet 150 km vest for byen Semei i Kasakhstan.
Sibetkatter

Sibetkatter (Viverra zibetha)
Man skiller mellom afrikanske og asiatiske sibetkatter. De afrikanske har en brunsvart kroppslang hale med ringer og de asiatiske har en svart/hvit hale og hals som har ringer. Kattene er ca. 75 cm lange og produserer det berømte «desmer»-  (musk-) sekretet i sin store duftkjertel. De er i familie med snikekatter.


== Eksterne lenker ==
(en) Sibetkatter hos Fossilworks 
(en) Sibetkatter hos ITIS 
(en) Sibetkatter hos NCBI 
(en) Kategori:Viverrinae – bilder, video eller lyd på Wikimedia Commons 
Viverrinae – detaljert informasjon på Wikispecies
Bibiana Steinhaus

Bibiana Steinhaus (født 24. mars 1979 i Bad Lauterberg, Tyskland) er en politioverbetjent og fotballdommer. I 2007 ble hun utnevnt til å dømme i 2. Bundesliga i årets  sesong. Hun blir dermed den første kvinnelige profesjonelle fotballdommeren i verden. Hun har vært dommer i lavere divisjoner siden 1999. I 2003 dømte hun den tyske kvinnefinalen i fotball. I VM i fotball for kvinner 2011 dømte hun finalen mellom USA og Japan. Også OL-finalen for kvinner i London 2012 mellom USA og Japan ble dømt av Steinhaus.
Den 10. september 2017 ble hun den første kvinnelige dommer i Bundesliga, da hun dømte kampen mellom Hertha BSC Berlin og SV Werder Bremen. Hun avsluttet sin karriere i 2020, etter å ha blitt kåret til Tysklands beste kvinnelige fotballdommer seks ganger. Hun var så lenge hun var dommer i Bundesliga, også den eneste kvinnelige dommer i denne divisjonen.


== Referanser ==


== Kilder ==
Aftenposten:Kvinnelig tysk profesjonell fotballdommer Arkivert 20. januar 2022 hos Wayback Machine.


== Eksterne lenker ==
(en) Bibiana Steinhaus – kategori av bilder, video eller lyd på Commons 
(en) Bibiana Steinhaus på Internet Movie Database 
(de) Bibiana Steinhaus – Munzinger Sportsarchiv 
(en) Bibiana Steinhaus – Olympedia 
(en) Bibiana Steinhaus – Transfermarkt (dommer) 
(en) Bibiana Steinhaus – WorldFootball.net (dommer) 
(en) Bibiana Steinhaus – Soccerbase.com (dommer) 
(en) Bibiana Steinhaus – Soccerway 
(en) Bibiana Steinhaus – PlaymakerStats.com (dommer) 
(de) Bibiana Steinhaus – Tysklands fotballforbund 
(en) Bibiana Steinhaus på Instagram
Wollongong

Wollongong er den ellevte største byen i Australia, og den tredje største byen i New South Wales, med sine 307 477 (2021) innbyggere.
Byen arrangerte verdensmesterskapet i landeveissykling i 2022 der Tobias Foss tok gull på tempo.
Navnet Wollongong betyr «fem øyer» på det lokale aboriginske språket.


== Eksterne lenker ==
(en) Offisielt nettsted 
(en) Wollongong – kategori av bilder, video eller lyd på Commons
Kommandør

Kommandør (avledet av fransk: commandeur, som betyr «å kommandere», «beordre», «bestille») er en militær grad som først og fremst brukes i marinen og sjørelaterte våpengrener.
I Norge er kommandørgraden i bruk i Sjøforsvaret, som graden over kommandørkaptein, under flaggkommandør. Den tilsvarer graden oberst i hæren.
Kommandør svarer i Royal Navy og United States Navy til «Captain» og til «Kapitän zur See» i Deutsche Marine.
Gradstegnet har fire tykke gullstriper, der den øverste har kommandoløkke.


== Se også ==
Kommandør (ordensklasse)


== Eksterne lenker ==
(no) Kommandør i Store norske leksikon
Logan City

Logan City er, befolkningsmessig, den tredje største byen i den australske delstaten Queensland, med sine ca. 177 000 (2006) innbyggere.
De første nybyggerne kom til Logan i 1842. Logan City fikk bystatus i 1981.
Navnet Logan er etter kaptein Patrick Logan, noe som fikk en lokal politiker i 2006 til å foreslå å omdøpe byen til Silver City. Bakgrunnen for dette var at Patrick Logan hadde navn på seg for å være en hensynsløs tyrann, noe han mente byen kunne gi assosiasjoner med kriminalitet.


== Eksterne lenker ==
(en) Logan City, Queensland – kategori av bilder, video eller lyd på Commons
Untersturmführer

SS-Untersturmführer var en grad innen SS, som tilsvarer den laveste offisersgraden, Leutnant, (tilsvarer norsk fenrik) innen Wehrmacht.


== Enkelte SS-Untersturmführer ==
Heinz Brücher
Kurt Franz
Hanns-Martin Schleyer
Henry Rinnan
Bjørn Østring
Per Kjølner
Gold Coast

Gold Coast er den sjette største byen i Australia etter befolkning, 
og den nest største i delstaten Queensland, med sine ca. 555 000 innbyggere (2005). Gold Coast forbindes også med kallenavnet Surfers Paradise. Grunnen til dette er de høye bølgene som ofte forekommer på Gold Coast. 
Byen er velkjent for sitt subtropiske klima, og sine populære strender for surfere. De første innbyggerne kom til området på midten av 1800-tallet, og stedet ble fort et populært utfartsmål. Turismen skjøt virkelig fart i 1925 da Jim Cavill etablerte The Surfers Paradise Hotel. Eiendomsspekulanter og journalister omtalte området som Gullkysten (Gold Coast). Opprinnelsen av byens navn er dog ikke riktig klarlagt. Byen fikk sitt nåværende navn først i 1958, da South Coast Town Council besluttes å endre navn til Gold Coast Town Council.  I 1994 besluttet de lokale styresmaktene å forandre navnet til The City of Gold Coast Council.
Byen kjennetegnes av et rikt kanalsystem, og de høye leilighetskompleksene, samt mange fantastiske sandstrender.
Gold Coast eller Surfers Paradise er også kjent for å arrangere Schoolies week, noe som er tilsvarende russetid i Norge. Surfers Paradise invaderes av ungdommer fra hele landet til å feste i mange dager. Schoolies week på Gold Coast er oftest kritisert for dets fokus på fest. I festuken genereres mye dop, alkohol og sex. Det positive med dette arrangementet er at det genererer millioner av australske dollar til byen. 


== Referanser ==


== Eksterne lenker ==
(en) Offisielt nettsted 
(en) Gold Coast, Queensland – kategori av bilder, video eller lyd på Commons 
(en) Gold Coast, Australia – galleri av bilder, video eller lyd på Commons
Iași (fylke)

Iași (IPA: [jaʃʲ]) er et fylke (județ) i Romania. Iași ligger i regionen Moldavia, og fylkeshovedstaden er Iași.
Fylket hadde 772 348 innbyggere ved folketellingen i 2011.Iași har et areal på 5 476 km².


== Etnisitet ==
Kilde:


== Administrativ inndeling ==
Iași har to municipiu, tre selvstendige byer og 92 kommuner (comună).


=== Municipiu ===

Iași
Pașcani


=== Selvstendige byer ===
Târgu Frumos
Hârlău
Podu Iloaiei


=== Kommuner ===


== Referanser ==
Jan Schneider

Jan Schneider (født 27. desember 1919 i Molde, død 22. mars 2004 i Spania) var en norsk frontkjemper under andre verdenskrig.
Schneider hadde norsk befalsutdanning før krigen fra 5. divisjons befalsskole i Trondheim fra 1939, og da krigen kom til Norge gikk nesten hele familien inn i Nasjonal Samling. Schneider meldte seg til Regiment Nordland i februar 1941 og ble beskikket til SS-Unterscharführer. Han deltok i Operasjon Barbarossa fra 29. juni 1941 inntil han senhøsten 1942 ble kommandert til forberedelseskurs ved SS-Junkerschule i Bad Tölz. I perioden 1. februar til 31. juli 1943 gjennomgikk han 9. Kriegs-Junker-Lehrgang på SS-Junkerschule i Bad Tölz i Bayern.Han tjenestegjorde i perioden mars 1941 til mars 1944 ved Østfronten både i 5. SS-Panzer-Division «Wiking» og fra sommeren 1943 som troppsfører ved 1./Panzer Abteilung 11 Hermann von Salsa – panserbataljonen innen 11. SS Pansergrenaderdivisjon «Nordland‎» fram til han ble dimittert i november 1944. 1. september 1943 ble han forfremmet til SS-Untersturmführer.Han ble under landssvikoppgjøret i 1947 dømt til 10 års tvangsarbeid.Schneider var sønn av Hans Jakob Sparre Schneider, valgt ordfører i Molde i perioden 1928–1930 og seinere innsatt som NS-ordfører i 1941.


== Utmerkelser ==
 Jernkorset av 1. klasse
 Jernkorset av 2. klasse
 Såretmerket i sort
 Såretmerket i sølv
 Panserkampmerket i sølv
 Østfrontmedaljen
 Nærkampspennen i sølvFra desember 1944 var han i Norge for å bygge opp en ny SS-enhet, SS-Jagdverband Nord-West i Norge, noe som viste seg lite vellykket. Han ble arrestert den 7. mai 1945 i forbindelse med den tyske kapitulasjonen, av en av deltakerne i enheten, Fredrik Brekke som var dobbelagent.Etter krigen ble han dømt til åtte års fengsel for landssvik, og ble løslatt etter seks år. Han arbeidet deretter som snekker.


== Referanser ==


== Litteratur ==
Geir Brenden, Tommy Natedal og Knut Flovik Thoresen: Norske offiserer i Waffen-SS, Forlaget Historie & Kultur 2012, ISBN 978-82.92870-64-8
Pyeongchang

Pyeongchang (uttales på koreansk [pʰjʌŋtɕʰaŋ]) er et fylke i provinsen Gangwon i Sør-Korea.
Fylket ligger i Taebaekfjellene med høyder fra 800 til 1000 meter over havet. Høyden gjør byen til et godt vintersportssted. Flere buddhisttempler finnes i området, blant andre Woljeongsa. Pyeongchang ligger 180 km øst for Seoul.
Fylket var arrangør av Vinter-OL 2018, etter å ha søkt om lekene to ganger tidligere og tapt. Pyeongchang ble det tredje asiatiske arrangørstedet for vinter-OL, etter de to japanske byene Sapporo og Nagano. I forbindelse med OL ble stavemåten endret til PyeongChang. Den uvanlige stavemåten ble innført for å skille klarere fra Pyongyang i Nord-Korea.


== Sportsarrangementer ==
Pyeongchang har arrangert Vinter-OL 2018, Asiatiske vinterleker 1999, Special Olympics 2013 og VM i skiskyting 2009.


=== Asiatiske vinterleker ===

Pyeongchang ønsket først å arrangere de asiatiske vinterlekene i 1996, men de ble tildelt Harbin i Kina.
Asiatiske vinterleker 1999 ble avholdt i Pyeongchang, i tillegg til andre deler av Gangwon. Alpint, langrenn, skiskyting, kortbaneløp og kunstløp ble arrangert i Pyeongchang.


=== Olympiske leker ===

22. juni 2006 var byen en av tre finalister til å få arrangere Vinter-OL 2014, men tapte kampen sammen med østerrikske Salzburg mot russiske Sotsji. Pyeongchang har tidligere tapt kampen om å få arrangere Vinter-OL 2010. Byen arrangerte VM i skiskyting 2009. Byen bestemte seg tidlig for å delta i konkurransen om Vinter-OL 2018, OL-søknaden er bygget rundt vintersportsstedet Alpensia Resort, etter å ha tapt avstemningen om å få bli arrangørsted i 2014. IOK valgte byen som en av tre kandidater til å få arrangere vinter-OL i 2018, der de to andre var München og Annecy. Beslutningen om hvem som fikk arrangementet, ble tatt i Durban 6. juli 2011.


== Kulturarv ==
Området har mange buddhisttempler, blant annet Sangwansa-tempelet fra 705. Under koreakrigen ble tempeldørene brent. Woljeongsa er et tempel fra 643, og er hovedtempel for jogye-ordenen innen koreansk buddhisme. Bygninger på området har vært revet og gjenoppbygd flere ganger. Fjellområdet der disse to templene ligger ble nasjonalpark i 1975.


== Referanser ==


== Eksterne lenker ==
Offisielt nettsted 
(en) Pyeongchang – kategori av bilder, video eller lyd på Commons 
(en)  Pyeongchang hos Wikivoyage


=== Generelle ===
(en) Pyeongchang-gun: Offisielt nettsted
(en) Galbijim wiki om Pyeongchang
(en) Gangwon-provinsens nettsted


=== Olympiske ===
(en) (ko) PyeongChang 2018
(en) GamesBids.com om Pyeongchang
Toowoomba (Queensland)

Toowoomba (også kjent som «Hagebyen»), er med sine 119 133 innbyggere (2005), den nest største innlandsbyen i Australia, og den 15 største totalt. Toowoomba ligger i staten Queensland, 132 km vest for delstatshovedstaden Brisbane. Toowoomba er Australias nest største innenlandsby.
Byen er en universitets- og katedralby. Kallenavnet «Hagebyen» har den fått etter sitt berømte Australian Carnival of Flowers, som arrangeres i september hvert år.
Toowoomba har et undermuseum av Queensland Museum dedikert til hestedrosjer og kjerrer: Cobb & Co Museum.


== Eksterne lenker ==
Offisielt nettsted 
(en) Toowoomba, Queensland – kategori av bilder, video eller lyd på Commons
Cairns

Cairns er by som ligger nordøst i staten Queensland på nordøstkysten av Australia. Den er Austalias 14. mest folkerike by med sine 144 730 innbyggere (2016). Byen er populær p.g.a sitt tropiske klima, og sin beliggenhet. Verdens største korallrev, The Great Barrier Reef, kan nås på under en time med båt fra byen. Ca 130 km nord for Cairns ligger et par nasjonalparker (Daintree National Park og Cape Tribulation) hvor turister kan oppleve regnskog.
Cairns ble grunnlagt i 1876, oppkalt etter daværende guvernør i Queensland William Wellington Cairns, som stasjon for å yte service til gullgravere på vei mot Hodgkinson River Goldfield. Byen har i dag et raskt ekspanderende innbyggertall, og har vokst med ca 1,13 % årlig de siste åtte årene.


== Referanser ==


== Eksterne lenker ==
Encyclopædia Britannica - Cairns
Store Norske Leksikon - Cairns
Discover Cairns
DreamWorks

DreamWorks, LLC, også kjent som DreamWorks Pictures, DreamWorks SKG, eller DreamWorks Studios, er et stort amerikansk filmstudio eid av Viacom.
Studioet ble startet 12. oktober 1994 av Steven Spielberg, Jeffrey Katzenberg og David Geffen. Initialene i familienavnene deres danner bokstavene SKG i firmanavnet.  De tre gikk inn med 33 millioner dollar hver, og ble støttet av Microsoft-sjef Paul Allen med 500 millioner dollar. Studioet var uavhengig til 2006, da det ble solgt for anslagsvis 1,6 milliarder dollar til Viacom. Dreamworks hovedområde er animasjonsfilm og spesialeffekter.
Studioets filmer vant Oscar for beste film tre år på rad fra 1999 til 2001, med filmene American Beauty, Gladiator og Et vakkert sinn (de to siste i samarbeid med Universal).
Studioets største suksess hittil er Shrek 2. Den har totalt tjent 920 millioner dollar.


== DreamWorks Animation ==
DreamWorks Animation SKG, Inc. ble i 2004 skilt ut som et eget selskap.


=== Filmer ===
Prinsen av Egypt 1998
Antz 1998
Josef – drømmenes konge 2000
Veien til El Dorado 2000
Flukten fra hønsegården 2000
Shrek 2001
Spirit: Hingsten fra Cimarron 2002
Sinbad: Legenden på de syv hav 2003
Shrek 2 2004
Stor ståhai 2004
Madagaskar 2005
Over hekken 2006
Nedenom og hjem igjen 2006
Shrek den tredje 2007
Biefilmen 2007
Kung Fu Panda 2008
Madagaskar 2 2008
Monsters vs. Aliens 2009
Dragetreneren 2010
Shrek – Lykkelig alle sine dager 2010
Megahjerne 2010
Kung Fu Panda 2 2011
Pus med støver 2011
Madagaskar 3: Full rulle i Europa 2012
De fem legendene 2012
Croods 2013
Turbo 2013
Peabody & Sherman 2014
Home (2015)
Bridge of Spies (2016)
The Boss Baby (2017)
Kaptein Supertruse: Den første episke filmen (2017)
Den avskyelige snømannen (2019)


== Eksterne lenker ==
(en) Offisielt nettsted 
(en) DreamWorks – kategori av bilder, video eller lyd på Commons
Vesterålsprodukter

Vesterålsprodukter AS er en attføringsbedrift i Nordland med hovedkontor i Sigerfjord i Sortland. Bedriften er eid av Nordland fylke, Sparebank1, Nordlandsbanken og de fem kommunene i Vesterålen.
Bedriften gir arbeidstrening til folk med fysiske eller psykiske plager, med tanke på å få arbeidstakerne ut i ordinært arbeid eller utdanning. Til sammen har bedriften ca. 115 ansatte. Vesterålsprodukter er ikke en vernet bedrift for personer med utviklingshemninger, men drives med samme økonomiske mål som andre ordinære bedrifter.
I Sigerfjord har Vesterålsprodukter mekanisk avdeling for produksjon av treprodukter (blant annet paller), glassfiberprodukter og diverse produkter i metall, i tillegg til at bedriften forhandler og reparerer snøfresere, gressklippere og motorsager. I Bø har bedriften møbelverksted. Vesterålsprodukter driver 4 kantiner i Tjeldsund, Lødingen, Sortland og Hadsel. Dessuten driver bedriften en kiosk og en hobbybutikk på Sortland.
I tillegg til dette formidler bedriften arbeidspraksis i andre bedrifter i distriktet.
Vesterålsprodukter AS har datterbedriften Lødingen Arbeidssenter AS i Lødingen.


== Eksterne lenker ==
Vesterålsprodukter AS
Townsville

Townsville ligger på nordøstkysten av Australia, i staten Queensland.
Byen ble grunnlagt i 1864, og er Australias trettende største med sine 162 292 innbyggere (juni 2011 ). Man kan nyte av over 300 solskinnsdager i Townsville.
Byen vokste frem på slutten av 1800-tallet som følge av gullrush i det nordlige Queensland og som senter for kvegnæringen. Byen fikk bystatus i 1902.Økonomien består for det meste av eksport av reker, kjøtt og sukker. Men byen har også skipsverft og jernbaneverksted. James Cook University ligger i Townsville.


== Se også ==
Flommen i Australia desember 2010 og januar 2011


== Referanser ==


== Eksterne lenker ==
Offisielt nettsted 
(en) Townsville, Queensland – kategori av bilder, video eller lyd på Commons
Blickling Hall

Blickling Hall er en herregård i Blickling nord for Aylsham i Norfolk i England. Eiendommen har siden 1940 tilhørt National Trust.
Herregården tilhørte en periode Boleynslekten. Mellom 1499 og 1505 var eieren Thomas Boleyn, 1. jarl av Wiltshire og hans hustru Elizabeth. Det antas at deres to første barn, Mary og George ble født der. Det ser også ut til at paret fikk flere barn der som ikke levde opp. Dersom det mest kjente av deres barn, Anne, ble født før 1505 slik enkelte hevder ble også hun født på Blickling Hall. Det er dog mer sannsynlig at hun ble født senere, antagelig i 1507, da familien bodde på Hever Castle i Kent. Det er allikevel reist en statue av henne på eiendommen. Innskriften hevder at Anna Bolena hic nata 1507, «Anne Boleyn ble født her i 1507», noe som uansett ikke er korrekt. 
Den nåværende bygningen ble reist over ruinene av Boleynslektens eiendom av Hobartslekten i Jakob Is regjeringstid. Henry Hobart, 1. baronet, som var Lord Chief Justice of the Common Pleas, kjøpte eiendommen fra Robert Clere. Arkitekten som stod bak Hatfield House, Robert Lyminge, får også æren for den nye Bickling Hall. 
Under andre verdenskrig ble huset rekvirert av militæret og brukt som offisersmesse for RAF Oulton. Det var på dette tidspunkt at det ble overdratt til National Trust i henhold til bestemmelsene i Country Houses Scheme. Da krigen sluttet forsvant RAF, og National Trust leide det ut inntil 1960. Man begynte så med restaureringsarbeid, og i 1962 ble herregården åpnet for publikum under navnet «Blickling Hall, Garden & Park».


== Eksterne lenker ==
Blickling Hall, Garden & Park – informasjon fra National Trust
Mackay

Mackay er den 25. største byen i Australia med sine 82 288 innbyggere,
beliggende på østkysten av staten Queensland.
Mackay har kallenavnet sukkerhovedstaden fordi regionen har mer enn en tredjedel av Australias rørsukkerproduksjon.
Gjennomsnittstemperaturen er subtropisk med 23 grader celsius.


== Referanser ==


== Eksterne lenker ==
Offisielt nettsted 
(en) Mackay, Queensland – kategori av bilder, video eller lyd på Commons